laion/Wikipedia-Exotic huggingface dataset:
আনসান গ্রিনার্স ফুটবল ক্লাব

আনসান গ্রিনার্স ফুটবল ক্লাব (কোরীয়: 안산 그리너스 FC, ইংরেজি: Ansan Greeners FC; সাধারণত আনসান গ্রিনার্স এফসি এবং সংক্ষেপে আনসান গ্রিনার্স নামে পরিচিত) হচ্ছে আনসান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০১৭ সালে প্রতিষ্ঠিত হয়েছে। ৩৫,০০০ ধারণক্ষমতাবিশিষ্ট আনসান ওয়া~ স্টেডিয়ামে সবুজ নেকড়ে নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় লিম জং-হন এবং সভাপতির দায়িত্ব পালন করছেন আনসানের মেয়র। বর্তমানে দক্ষিণ কোরীয় মধ্যমাঠের খেলোয়াড় কিম ইয়ং-নাম এই ক্লাবের অধিনায়কের দায়িত্ব পালন করছেন। লি সুং-বিন, লি ইন-জে, জাং হিউক-জিন, রাউল তারাগোনা এবং চোই গন-জুর মতো খেলোয়াড়গণ আনসান গ্রিনার্সের জার্সি গায়ে মাঠ কাঁপিয়েছেন। ২০১৭ মৌসুমে, পেশাদার ফুটবল ক্লাব হিসেবে প্রথম মৌসুমে আনসান গ্রিনার্স দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ কে লিগ চ্যালেঞ্জে প্রতিদ্বন্দ্বিতা করেছিল; লি হুং-সিলের অধীনে উক্ত মৌসুমে আনসান গ্রিনার্স ৭ জয় এবং ১২ ড্রয়ে সর্বমোট ৩৩ পয়েন্ট অর্জন করে ২০১৭ কে লিগ চ্যালেঞ্জের সামগ্রিক পয়েন্ট তালিকায় ৯ম স্থান অর্জন করেছিল। কে লিগ চ্যালেঞ্জের উক্ত মৌসুমে উরুগুয়েয়ীয় আক্রমণভাগের খেলোয়াড় রাউল তারাগোনা ১৫টি গোল করে আনসান গ্রিনার্সের হয়ে সর্বোচ্চ গোল করেছিলেন। https://web.archive.org/web/20120415191711/http://allstadiums.ru/aziya/stadiony-yujnoy-korei/ansan-wa-stadium.html https://www.transfermarkt.com/ansan-greeners/stadion/verein/57434 https://www.transfermarkt.com/ansan-greeners/startseite/verein/57434 https://www.greenersfc.com/player/player_list.php https://www.worldfootball.net/teams/ansan-greeners/2023/2/ http://www.kleague.com/eng/sub.asp?localNum=2&pageNum=1&subNum=0 https://www.rsssf.org/tabless/skor2017.html উইকিমিডিয়া কমন্সে আনসান গ্রিনার্স ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট (কোরীয়) (ইংরেজি)
কৃষ্ণনগর সিটি–করিমপুর রেলপথ

কৃষ্ণনগর সিটি–করিমপুর রেলপথ হল প্রায় ৮০ কিমি দীর্ঘ প্রস্তাবিত ব্রডগেজ রেলপথ। এই রেলপথটি ভারতীয় অঙ্গরাজ্য পশ্চিমবঙ্গের নদিয়া জেলার কৃষ্ণনগর সিটি জংশনকে করিমপুরের সঙ্গে সংযুক্ত করবে, এছাড়াও পরবর্তী পর্যায়ে মুর্শিদাবাদ জেলার জলঙ্গি পর্যন্ত সম্প্রসারিত করার পরিকল্পনা রয়েছে। রেলপথটি ১৪ নং রাজ্য সড়কের সমান্তরালে অগ্রসর হবে, এবং এটি পূর্ব রেলের শিয়ালদহ রেলওয়ে বিভাগের একটি নতুন রেলপথ হিসাবে নির্মিত হবে। কৃষ্ণনগর সিটি জংশনের সঙ্গে তেহট্ট ও ডোমকোল মহকুমার রেল সংযোগ স্থাপনের প্রথম প্রচেষ্টা ব্রিটিশ ভারতে শুরু হয়েছিল। ইস্ট বেঙ্গল স্টেট রেলওয়ের এম রেডিস ও ক্যাপ্টেন ম্যাগনিয়াক ১৯০৫ সালে সমীক্ষা পরিচালনা করার সময় আনুমানিক ১৮,৪১,৫৬০ টাকা ব্যয় সহ ২৬ টি স্টেশনের প্রস্তাব করেছিলেন। পাঁচ বছর পর নদীয়া জেলা বোর্ডের সিদ্ধান্ত অনুসারে, কলকাতার একটি ব্রিটিশ সংস্থা এইচভি লো অ্যান্ড কো আরও একটি ব্যাপক সমীক্ষা শুরু করে ও কৃষ্ণনগর থেকে জলঙ্গি পর্যন্ত হালকা রেলপথ নির্মাণের জন্য একটি সংশোধিত প্রাক্কলন জমা দেয় যার আনুমানিক ব্যয় ১৭,৫৬,৩৭৬ টাকা এবং দশ মাসের মধ্যে কাজ শেষ করার প্রস্তাব করা হয়েছিল। এর পর ১৯৪০-এর দশকে ব্রিটিশ সরকার আরও দুটি জরিপ পরিচালনা করেছিল। ভারত সরকার প্রথম সমীক্ষা স্বাধীনতার ৫৩ বছর পরে পরিচালনা করেছিল, এবং সমীক্ষার কোন ফলাফল প্রকাশিত হয়নি। সাবেক ভারতীয় রেলমন্ত্রী মমতা বন্দ্যোপাধ্যায় ২০০০ খ্রিস্টাব্দে রেল বাজেট বক্তৃতায় কৃষ্ণনগর-করিমপুর রেল সংযোগের জন্য একটি নতুন সমীক্ষার ঘোষণা করেছিলেন। কৃষ্ণনগর থেকে চাপড়া পর্যন্ত রেলপথের অনুমোদন ২০১০-২০১১ অর্থবর্ষের রেল বাজেটে প্রদান করা হয়েছিল। ভারতীয় রেলমন্ত্রক ২০২৩ খ্রিস্টাব্দের জানুয়ারি মাসে ২ কোটি টাকা ব্যয়ে কৃষ্ণনগর-করিমপুর রেলপথের সমীক্ষার কাজ শুরু করার অনুমোদন প্রদান করেছিল। পরিকল্পনা অনুসারে, সমীক্ষার কাজ ২০২৩ খ্রিস্টাব্দের অগাস্ট মাসে শুরু হয়েছিল, এবং পাঁচটি সমীক্ষক দল এই সমীক্ষায় নিয়োজিত ছিল। রেলপথটির জন্য চূড়ান্ত রুট বা পথ ২০২৩ খ্রিস্টাব্দের আগস্ট মাস পর্যন্ত নির্ধারিত হয়নি। তবে বিভিন্ন সংবাদ পত্রের নিবন্ধ অনুযায়ী, রেলপথটি কৃষ্ণনগর, চাপড়া, তেহট্ট, বেতাই ও করিমপুরকে সংযুক্ত করবে। "দু'মাসে দু'বার সমীক্ষা, দিনের আলো দেখবে কি কৃষ্ণনগর-করিমপুর রেল প্রকল্প? প্রশ্ন দুই জনপদে"। www.anandabazar.com। কৃষ্ণনগর: আনন্দবাজার পত্রিকা। ৮ সেপ্টেম্বর ২০২৩। সংগ্রহের তারিখ ১০ সেপ্টেম্বর ২০২৩।  দত্ত, সঞ্জিত (২০১৮-০৩-২২)। "কৃষ্ণনগর-করিমপুর রেল যোগাযোগের দাবি আরও জোরালো হচ্ছে"। www.newsfromnadia.in (ইংরেজি ভাষায়)। সংগ্রহের তারিখ ১০ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) শুভাশীষ, চৌধুরী (২৪ এপ্রিল ২০২১)। "Bengal Polls 2021: Rail link remains elusive to Karimpur"। www.telegraphindia.com। করিমপুর। সংগ্রহের তারিখ ১০ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বিশ্বাস, অমিতাভ (৪ জানুয়ারি ২০২৩)। "করিমপুরে রেল চলার সমীক্ষা, পোস্ট মহুয়ার"। www.anandabazar.com। করিমপুর: আনন্দবাজার পত্রিকা। সংগ্রহের তারিখ ১০ সেপ্টেম্বর ২০২৩।
বাংলাদেশে স্কাউটিং ও গাইডিং

বাংলাদেশে স্কাউটিং এবং গার্ল গাইডিং আন্দোলন বাংলাদেশ স্কাউটস, বিশ্ব স্কাউট সংস্থা সদস্য এবং বাংলাদেশ গার্ল গাইডস অ্যাসোসিয়েশন, বিশ্ব গার্ল গাইডস ও গার্ল স্কাউটস সংস্থা সদস্য দ্বারা পরিচালিত হয়।
স্থবির দাশগুপ্ত

স্থবির দাশগুপ্ত (১৮ জানুয়ারি ১৯৪৯ – ৫ সেপ্টেম্বর ২০২৩) ছিলেন বিশিষ্ট ভারতীয় বাঙালি ক্যান্সার রোগ বিশেষজ্ঞ। ক্যান্সার নিয়ে কাজের পাশাপাশি তিনি জনস্বাস্থ্য, রোগতত্ত্বের উপর কাজ করেও সুনাম অর্জন করেন। মানুষের জীবন ও ক্যান্সারের উপর বেশকিছু গ্রন্থের রচয়িতাও ছিলেন তিনি। স্থবির দাশগুপ্তর জন্ম ১৯৪৯ খ্রিস্টাব্দের ১৮ জানুয়ারি বিহার রাজ্যের অধুনা ঝাড়খণ্ডের জামশেদপুরে। তার বিদ্যালয়ের পড়াশোনা পশ্চিমবঙ্গের চিত্তরঞ্জনের দেশবন্ধু বিদ্যালয়ে। স্কুলের পাঠ শেষ করে চিকিৎসা বিজ্ঞান নিয়ে পড়তে ১৯৬৫ খ্রিস্টাব্দে ভর্তি হন কলকাতার আর জি কর মেডিক্যাল কলেজ ও হাসপাতালে। ১৯৭৭ খ্রিস্টাব্দে সেই কলেজ থেকে ডাক্তারি পাশ করেন। কিন্ত তিনি সত্তরের দশকে নকশাল আন্দোলনে সি পি আই এম এল পার্টির সঙ্গে যুক্ত হয়ে পড়েন। সংগঠনের কাজে বেশ কয়েক বছর গ্রামে আত্মগোপন করে থাকেন। তবে উত্তাল আন্দোলনের সেই কাহিনী নিয়ে রচনা করেন—‘স্বপ্নের সত্তর মায়া রহিয়া গেল’ শীর্ষক গ্রন্থ। পরে তিনি ক্যান্সার চিকিৎসায় প্রশিক্ষণ নেন এবং রয়েল সোসাইটি অফ লন্ডনের ফেলো হন। কর্মজীবনের দীর্ঘ সময় ডাঃ দাশগুপ্ত স্বাধীন ক্যানসার চিকিৎসক হিসাবে কাজ করে গেছেন। তিনি দুরারোগ্য এবং কষ্টদায়ক এই ক্যান্সার রোগের চিকিৎসায় ওষুধ না দিয়ে একজন মানবিক চিকিৎসক হয়ে রোগীর কষ্ট কমানোর চেষ্টা করতেন। মানবিক চিকিৎসক যত্নসহকারে যেমন ক্যান্সার রোগীর তিনি পরিচর্যা করতেন, তেমনই তিনি সন্ধান করতেন ক্যান্সারের জৈবিক উৎস আর সামাজিক কারণ। ক্যান্সার নিয়ে কাজের পাশাপাশি তিনি পাশাপাশি, জনস্বাস্থ্য বা লোকস্বাস্থ্যের স্বাধীনতার ভাবনা নিয়েও কাজ করেছেন এবং তার অভিজ্ঞতাপ্রসূত ধারণাতে 'জনস্বাস্থ্য' রাজনীতিরই অবিচ্ছেদ্য অঙ্গ হিসাবে স্থান পায়। ক্যান্সারসহ নানা ব্যাধির প্রতিকার এবং জনস্বাস্থ্য বিষয়ে তার স্বাধীন ভাবনা নিয়ে বহু রচনা প্রকাশিত হয়েছে দৈনিক, সাময়িক পত্র পত্রিকায় ও স্বাস্থ্য বিষয়ক জার্নালে। ক্যান্সার সম্পর্কিত— জীবনযাপন ও ক্যানসার (২০১৬) , ধানসিড়ি, 978-93-8439-676-3 ক্যানসার পুরনো ভয় নতুন ভাবনা (২০২০) মিত্র ও ঘোষ পাবলিশার্স, কলকাতা ক্যানসারের অন্য পরিচয় (অনুবাদ) মনু কোঠারি ও লোপা মেহেতা এনভায়রনমেন্ট অ্যান্ড দ্য ফেনমেনন অফ ক্যান্সার (২০০৯) ইংরাজীতে, সেরিবান দে বুক স্টোর স্বাস্থ্য সংক্রান্ত অন্যান্য গ্রন্থ— স্বাস্থ্য নিয়ে বাদবিসংবাদ (২০২০), আনন্দ পাবলিশার্স, কলকাতা দখলসম্ভবা স্মৃতি কথা— স্বপ্নের সত্তর মায়া রহিয়া গেল (২০১৮), ধানসিড়ি, 978-93-8661-254-0 শীতলপাটি বিছিয়ে যারা (২০২৩) স্থবির দাশগুপ্ত দীর্ঘদিন সিওপিডি ও উচ্চ-রক্তচাপ জনিত নানা কারণে ভুগছিলেন। অতি সম্প্রতি ইনফ্লুয়েঞ্জায় আক্রান্ত হলে ২০২৩ খ্রিস্টাব্দের ৩ সেপ্টেম্বর দক্ষিণ কলকাতার এক হাসপাতালে ভর্তি করাতে হয়। পরে তার স্বাস্থ্যের অবনতি হলে ভেন্টিলেশনে পাঠানো হয়। কিন্তু সেপটিক শক ও মাল্টি অর্গ্যান ফেলিওরের কারণে ৫ সেপ্টেম্বর মঙ্গলবার প্রয়াত হন। "স্থবির দাশগুপ্ত স্মরণে"। সংগ্রহের তারিখ ২০২৩-০৯-০৯।  "কলকাতার কড়চা - বিবেকী"। সংগ্রহের তারিখ ২০২৩-০৯-০৯।  "প্রয়াত জনস্বাস্থ্যের নিবিড় তাত্ত্বিক ক্যানসার-বিশেষজ্ঞ স্থবির দাশগুপ্ত..."। সংগ্রহের তারিখ ২০২৩-০৯-১০।  "প্রয়াত ক্যানসার বিশেষজ্ঞ ডা. স্থবির দাশগুপ্ত, শোকের ছায়া চিকিৎসক মহলে"। সংগ্রহের তারিখ ২০২৩-০৯-১০।
গারার

‘গারার’(আরবি: غرر)এর শাব্দিক অর্থ হচ্ছে ধোকা, অস্পষ্টতা, অস্বচ্ছতা। এটি ফিকহুল মু'আমালাত বা (অর্থনৈতিক লেন-দেন বিষয়ক ফিকহ) এর একটি নেতিবাচক পরিভাষা, যেমন রিবা (সুদ) এবং মায়সির (জুয়া)।উল্লেখ্য যে, উপরোক্ত পরিভাষাটি বহু হাদীসে বিভিন্নভাবে উল্লেখিত হয়েছে। রাসূলে কারীম সাল্লাল্লাহু আলাইহি ওয়াসাল্লাম মুসলমানদেরকে তাদের লেনদেন ও কারবারে গারার থেকে বেঁচে থাকার নির্দেশ প্রদান করেছেন। আর এ নিষিদ্ধ বিষয়টি কুরআনুল কারীমে নিষিদ্ধ (আকলু মালিল গাইরে বিল বাতিল) অবৈধ পন্থায় অন্যের সম্পদ হাতিয়ে নেওয়া-এর অন্তর্ভুক্ত। "عين - ১ | কুরআনের অর্থ বুঝার সহজ অভিধান"। www.hadithbd.com। সংগ্রহের তারিখ ২০২৩-০৯-১০।
কিমেরিজিয়ান

কিমেরিজিয়ান অধোযুগ (রোমান লিপি - Kimmeridgian) হল একটি ভূতাত্ত্বিক সময়কাল। কালের হিসেবে জুরাসিক যুগের শেষের দিকের (উচ্চ বা অন্ত জুরাসিক উপযুগ'এর) মধ্যভাগে ব্যাপ্ত এই অধোযুগের সময়সীমা ধরা হয় মোটামুটি আজ থেকে ১৫.৭৩ - ১৫.২১ কোটি বছর আগে। ভূতাত্ত্বিক হিসেবে এর আগের অধোযুগ হল অক্সফোর্ডিয়ান অধোযুগ (১৬.৩৫ - ১৫.৭৩ কোটি বছর) এবং এর পরে আসে টিথোনিয়ান অধোযুগ (১৫.২১ - ১৪.৫০ কোটি বছর)। এই তিনটি অধোযুগের সমষ্টিই ভূতাত্ত্বিক পরিভাষায় উচ্চ জুরাসিক উপযুগ নামে পরিচিত। ভূতাত্ত্বিক একটি সময়কালের পারিভাষিক নাম হিসেবে কিমেরিজিয়ান শব্দটি ১৮৩২ সালে প্রথম ব্যবহার করেন সুইস ভূতত্ত্ববিদ জুল থুরম্যাঁ (Jules Thurmann)। দক্ষিণ-পশ্চিম ইংলন্ডের ডরসেট উপকূলে অবস্থিত কিমেরিজ গ্রামের নাম থেকে এই নামটি আসে। আসলে এই অঞ্চলে কাদাপাথরের যে বিশেষ স্তর দেখা যায় (কিমেরিজ পাললিক শিলা) তা এই কিমেরিজিয়ান অধোযুগে পলি পড়ে তৈরি হয়েছিল। অবশ্য আধুনিক মত অনুসারে এই পলি উচ্চ জুরাসিক উপযুগের কিমেরিজিয়ান অধোযুগ থেকে শুরু করে নিম্ন ক্রিটেশিয়াস যুগ পর্যন্ত এখানে সঞ্চিত হয়েছিল। পরে ১৮৪২ সালে ফরাসি ভূতত্ত্ববিদ আলসিদ দ্য'অরবিনি তাঁর লেখায় এই ভূতাত্ত্বিক সময়কাল সম্পর্কে এই নামটিই ব্যবহার করলে নামটি পরিভাষা হিসেবে স্বীকৃতি লাভ করে। কিমেরিজীয় অধোযুগের পাললিক শিলা থেকে মূলত অ্যামোনাইট গোত্রের নানা প্রাণীর জীবাশ্ম উদ্ধার হয়েছে। এর সর্বনিম্ন স্তরে আবিস্কৃত হয়েছে পিকটোনিয়া বেলাই প্রজাতির মোলাস্ক পর্বের অমেরুদণ্ডী প্রাণীদের জীবাশ্ম। অপরদিকে কিমেরিজীয় অধোযুগের শেষে এবং টিথোনীয় অধোযুগের শুরুর স্তরে পাওয়া যায় হাইবোনোটিসেরাস হাইবোনোটাম প্রজাতির অ্যামোনাইট মোলাস্ক'এর জীবাশ্ম। এছাড়াও এই অধোযুগের পাললিক শিলাস্তর থেকে বিভিন্ন প্রজাতির সামুদ্রিক কচ্ছপ, কুমির, সরোপড এবং ইখটিওসরাসের জীবাশ্মও পাওয়া গেছে। INTERNATIONAL CHRONOSTRATIGRAPHIC CHART International Commission on Stratigraphy. সংগৃহীত ১০ সেপ্টেম্বর, ২০২৩। Felix M. Gradstein, James G. Ogg, Mark D. Schmitz & Gabi M. Ogg: Geologic Time Scale 2020, Vol. 2. Elsevier 2020 ISBN 978-0-12-824360-2 Hans Murawski & Wilhelm Meyer: Geologisches Wörterbuch. 10., neu bearb. u. erw. Aufl., 278, Enke Verlag, Stuttgart 1998. S. 111. ISBN 3-432-84100-0. Jules Thurmann: Sur Les Soulèvemens Jurassiques Du Porrentruy: Description Géognostique de la Série Jurassique et Théorie Orographique du Soulèvement. Mémoires de la Société d'histoire naturelle de Strasbourg, 1: 1-84, F. G. Levrault, Paris 1832 ব্রিটিশ জিওলজিকাল সার্ভে। "Kimmeridge Clay Formation"। BGS Lexicon of Named Rock Units। সংগ্রহের তারিখ ২ নভেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gradstein, F.M.; Ogg, J.G.; Schmitz, M.D.; Ogg, G.M. (editors) (2012). The Geologic Timescale 2012 (volume 1). Elsevier. p. 745. ISBN 978-0-44-459390-0. "Global Boundary Stratotype Section and Point (GSSP) of the International Commission on Stratigraphy"। GSSP Table - All Periods। International Commission on Stratigraphy। সংগ্রহের তারিখ ৫ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফিলিপ্পো লিপি

ফ্রা ফিলিপ্পো লিপি O.Carm. ( আনুমানিক ১৪০৬ - ৮ অক্টোবর ১৪৬৯), যিনি লিপ্পো লিপি নামেও পরিচিত, কোয়াট্রোসেন্তো (পঞ্চদশ শতাব্দী) এর একজন ইতালীয় চিত্রশিল্পী এবং একজন কারমেলাইট পুরোহিত ছিলেন। তিনি একটি পেইন্টিং কর্মশালার প্রথম রেনেসাঁর মহাগুরু ছিলেন, যিনি অনেক চিত্রশিল্পীকে নিজ হাতেকলমে কাজ শিখিয়েছিলেন। স্যান্ড্রো বোটিসেলি এবং ফ্রান্সেস্কো ডি পেসেলো (পেসেলিনো নামে পরিচিত) ছিলেন তাঁর সবচেয়ে বিশিষ্ট ছাত্রদের মধ্যে অন্যতম। তার ছেলে ফিলিপ্পিনো লিপিও তার অধীনে অধ্যয়ন করেন এবং পরবর্তীতে নানা কাজে সহায়তা করেন। Rossetti 1911।
ইসহাক চেলেবি মসজিদ

ইসহাক চেলেবি মসজিদ (ম্যাসেডোনীয়: Исак џамија, আলবেনীয়: Xhamia e Isak Çelebiut, তুর্কি: İshakiye Camii) হলো বিতলা, উত্তর মেসিডোনিয়ার একটি অন্যতম বড় মসজিদ। এটি দ্রাগর নদীর উত্তর কূলে অবস্থিত। আমির বে বা পূর্বে এই এলাকাটি বিট-পাজার নামে পরিচিত ছিল কিবা এটি ইসহাক চেলেবি পাড়া নামেও পরিচিত। ইসহাক চেলেবি নামে জনপ্রিয় এই মসজিদটির নামকরণ করা হয়েছিল এর প্রতিষ্ঠাতা ইসা ফাকিহের পুত্র বিচারক ইসহাক চেলেবির নামে এবং এটি ১৫০৮ সালে প্রতিষ্ঠিত হয়েছিল। মসজিদটির মার্বেল ফলক এবং এর শিলালিপিটি আটটি সমান ক্ষেত্রে বিভক্ত যাতে পবিত্র কুরআন শরীফের আটটি আয়াতে লেখা আছে। তারিখটি ক্রোনোগ্রাম হিসেবে প্রদত্ত হয়েছে এবং নেসিহ নামীয় বিশেষ ক্যালিগ্রাফিতে লিখিত হয়েছে: দয়াময় আল্লাহর নামে সাহায্য (আসছে) যিনি করুণাময় পুরোনো বাড়িটি ক্রোনোগ্রাম দ্বারা সুসজ্জিত ছিল তাঁর সম্ভ্রান্ত ইসহাক ইবনে ঈসা, তাঁর সুখ স্থায়ী হোক জান্নাতে তার সম্মান বৃদ্ধি করুক সৌভাগ্যক্রমে আমাদের জন্য তিনি মসজিদটি নির্মাণ করেছেন এর দ্বারা তিনি সর্বজ্ঞের করুণা অর্জন করেছেন পরে, অনুপ্রাণিত হয়ে তিনি একটি ক্রোনোগ্রাম লিখেছিলেন তিনি পরম করুণাময়, করুণাময় আল্লাহর নামে আগমন করেছেন Robert Mihajlovski। "The SixTeenTh CenTury MoSqueS of BiTola / Toli ManaSTir"। ৮ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১১।  উইকিমিডিয়া কমন্সে ইসহাক চেলেবি মসজিদ সংক্রান্ত মিডিয়া রয়েছে।
ক্যাডমিয়াম(I) টেট্রাক্লোরোঅ্যালুমিনেট

ক্যাডমিয়াম(I) টেট্রাক্লোরোঅ্যালুমিনেট একটি সাদা, স্ফটিকবৎ পদার্থ যা পানিতে অদ্রবণীয়। এটির গলনাঙ্ক ৪৭২ ডিগ্রি সেলসিয়াস এবং স্ফুটনাঙ্ক ১০৫০ ডিগ্রি সেলসিয়াস। এটি একটি শক্তিশালী জারক পদার্থ এবং এটি একটি শক্তিশালী অ্যাসিডের সাথে বিক্রিয়া করে। ক্যাডমিয়াম(I) টেট্রাক্লোরোঅ্যালুমিনেট ক্যাডমিয়াম এবং অ্যালুমিনিয়াম ধাতু থেকে উৎপাদিত হয়। এই পদ্ধতিতে, ক্যাডমিয়াম এবং অ্যালুমিনিয়ামকে একসাথে গরম করা হয়। এই বিক্রিয়াটি নিম্নরূপঃ CdCl2 + Cd → Cd2Cl2 Cd2Cl2 + 2 AlCl3 → Cd2[AlCl4]2 ক্যাডমিয়াম(I) টেট্রাক্লোরোঅ্যালুমিনেট প্রধানত রাসায়নিক শিল্পে ব্যবহৃত হয়। এটি প্লাস্টিক, রঙ এবং দ্রাবক উৎপাদনে ব্যবহৃত হয়। এটি কিছু ধাতুবিদ্যা প্রক্রিয়াতেও ব্যবহৃত হয়। ক্যাডমিয়াম(I) টেট্রাক্লোরোঅ্যালুমিনেট একটি বিষাক্ত পদার্থ। এটি প্রদাহ সৃষ্টি করতে পারে এবং চোখ, ত্বক এবং শ্বাসযন্ত্রের ক্ষতি করতে পারে। এটি দীর্ঘমেয়াদী এক্সপোজারের ফলে ক্যান্সারের কারণ হতে পারে। ক্যাডমিয়াম(I) টেট্রাক্লোরোঅ্যালুমিনেট পরিবেশের জন্য ক্ষতিকর। এটি মাটি এবং জলে দূষণ করতে পারে। এটি উদ্ভিদ এবং প্রাণীর জন্য ক্ষতিকর। ক্যাডমিয়াম(I) টেট্রাক্লোরোঅ্যালুমিনেট ব্যবহারের সময় নিরাপত্তা ব্যবস্থা নেওয়া গুরুত্বপূর্ণ। এই পদার্থটিকে নিঃশ্বাসে সেবন না করার জন্য একটি মাস্ক পরা উচিত। এটি চোখ এবং ত্বকের সংস্পর্শে এড়ানো উচিত। "NIOSH Pocket Guide to Chemical Hazards #0087" (ইংরেজি ভাষায়)। ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Corbett, J. D.; Burkhard, W. J.; Druding, L. F. (জানুয়ারি ১৯৬১)। "Stabilization of the Cadmium(I) Oxidation State. The System Cd-Cd1 2(AlCl 4) 2–Cd2 (AlCl 4) 2"। Journal of the American Chemical Society। 83 (1): 76–80। ডিওআই:10.1021/ja01462a016। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ক্যাডমিয়াম ক্লোরাইড

ক্যাডমিয়াম ক্লোরাইড (ইংরেজি: Cadmium chloride) হল একটি অজৈব যৌগ যার রাসায়নিক সংকেত CdCl2। এটি একটি সাদা, স্ফটিকাকার পদার্থ যা জলে সহজেই দ্রবীভূত হয়। ক্যাডমিয়াম ক্লোরাইড একটি বিষাক্ত পদার্থ এবং এর বাষ্প শ্বাসকষ্টের কারণ হতে পারে। ক্যাডমিয়াম ক্লোরাইড পানি এবং অন্যান্য পোলার দ্রাবকগুলিতে ভালভাবে দ্রবীভূত হয়। এটি একটি হালকা লুইস অ্যাসিড।:CdCl2 + 2 Cl− → [CdCl4]2−ইকুইমোলার ক্যাডমিয়াম ক্লোরাইড এবং পটাশিয়াম ক্লোরাইডের দ্রবণ পটাশিয়াম ক্যাডমিয়াম ট্রাইক্লোরাইড দেয়। বড় ক্যাটেশনের সাহায্যে ত্রিকোণ বাইপিরামিডাল [CdCl5]3− আয়নকে বিচ্ছিন্ন করা সম্ভব। ক্যাডমিয়াম ধাতু গলিত ক্যাডমিয়াম ক্লোরাইডে দ্রবণীয়, ক্যাডমিয়াম ক্লোরাইড ৫৬৮ ডিগ্রি সেলসিয়াসের উপরে গরম করার ফলে উত্পাদিত হয়। ঠাণ্ডা হলে, ধাতু অবক্ষয় করে। ক্যাডমিয়াম ক্লোরাইডের প্রধান ব্যবহার হল রঙ তৈরিতে। এটি ধাতব পৃষ্ঠকে মরিচা থেকে রক্ষা করতেও ব্যবহৃত হয়। এটি ফটোগ্রাফি এবং ইলেকট্রনিক্স শিল্পেও ব্যবহৃত হয়। ক্যাডমিয়াম ক্লোরাইড প্রস্তুত করা হয় ক্যাডমিয়াম ধাতুকে ক্লোরিন গ্যাসের সাথে বিক্রিয়া করে। এটিকে বাষ্পীভূত করে এবং শীতল করে স্ফটিক আকারে পৃথক করা হয়। ক্যাডমিয়াম ক্লোরাইড একটি বিষাক্ত পদার্থ এবং এর সংস্পর্শে এলে স্বাস্থ্যের জন্য ক্ষতিকর হতে পারে। এটি ত্বক, চোখ এবং শ্বাসযন্ত্রের জ্বালা সৃষ্টি করতে পারে। দীর্ঘস্থায়ী এক্সপোজার কিডনি এবং ফুসফুসের ক্ষতি করতে পারে। ক্যাডমিয়াম ক্লোরাইডের ব্যবহার সীমিত করা উচিত এবং এটিকে সাবধানতার সাথে ব্যবহার করা উচিত। Anatolievich, Kiper Ruslan। "cadmium chloride"। chemister.ru। ২০১৪-০৫-২৪ তারিখে মূল থেকে আর্কাইভ করা। সংগ্রহের তারিখ ২০১৪-০৬-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Lide, David R. (২০০৯)। Handbook of Chemistry and Physics (90 সংস্করণ)। Boca Raton, Florida: CRC Press। আইএসবিএন 978-1-4200-9084-0।  অজানা প্যারামিটার |1= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Seidell, Atherton; Linke, William F. (১৯১৯)। Solubilities of Inorganic and Organic Compounds (2nd সংস্করণ)। New York: D. Van Nostrand Company। পৃষ্ঠা 169। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Cadmium Chloride - CdCl2"। chem.uwimona.edu.jm। Mona, Jamaica: The University of the West Indies। সংগ্রহের তারিখ ২০১৪-০৬-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sigma-Aldrich Co. Retrieved on 2014-05-23. "NIOSH Pocket Guide to Chemical Hazards #0087" (ইংরেজি ভাষায়)। ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Cadmium compounds (as Cd)"। স্বাস্থ্য এবং জীবনের জন্য সহসা ঝুঁকিপূর্ণ। National Institute for Occupational Safety and Health (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; Green নামের সূত্রটির জন্য কোন লেখা প্রদান করা হয়নি F. Wagenknecht; R. Juza (১৯৬৩)। "Potassium cadmium chloride"। G. Brauer। Handbook of Preparative Inorganic Chemistry, 2nd Ed.। 2। NY, NY: Academic Press। পৃষ্ঠা 1095। উদ্ধৃতি টেমপ্লেট ইংরেজি প্যারামিটার ব্যবহার করেছে (link) International Chemical Safety Card 0116 IARC Monograph "Cadmium and Cadmium Compounds" National Pollutant Inventory - Cadmium and compounds উইকিমিডিয়া কমন্সে ক্যাডমিয়াম ক্লোরাইড সংক্রান্ত মিডিয়া রয়েছে।
ডাইসোডিয়াম সাইট্রেট

ডাইসোডিয়াম সাইট্রেট একটি রাসায়নিক যৌগ। এই যৌগটি ডাইসোডিয়াম হাইড্রোজেন সাইট্রেট, অ্যালকাসিট্রন এবং সেসকুইহাইড্রেট নামেও পরিচিত। এর রাসায়নিক সংকেত Na 2 C 6 H 6 O 7 । এটি সাইট্রিক অ্যাসিডের একটি অ্যাসিড লবণ। অন্যান্য অ্যান্টিঅক্সিডেন্টগুলির প্রভাব উন্নত করতে এটি খাবারে অ্যান্টিঅক্সিডেন্ট হিসাবে ব্যবহৃত হয়। এটি একটি অম্লতা নিয়ন্ত্রক এবং সিকোয়েস্ট্যান্ট হিসাবেও ব্যবহৃত হয়। যেসব সাধারণ খাদ্যদ্রব্যে এটি ব্যবহৃত হয় তাদের মধ্যে রয়েছে জিলেটিন, জ্যাম, মিষ্টি, আইসক্রিম, কার্বনেটেড পানীয়, দুধের গুঁড়া, দ্রাক্ষাসুরা এবং প্রক্রিয়াজাত চিজ। ডাইসোডিয়াম সাইট্রেটকে ঘন করার এজেন্ট বা স্টেবিলাইজার হিসেবেও এটি ব্যবহার করা যেতে পারে। দাগ দূর করে এমন গৃহস্থালী পণ্যের উপাদান তৈরি করতে শিল্পক্ষেত্রে ডাইসোডিয়াম সাইট্রেট ব্যবহার করা হয়। ডাইসোডিয়াম সাইট্রেট রোগীর মূত্রনালীর সংক্রমণ থেকে অস্বস্তি কমানোর জন্য চিকিৎসাক্ষেত্রে ব্যবহার করা হয়। PubChem। "Disodium citrate"। pubchem.ncbi.nlm.nih.gov (ইংরেজি ভাষায়)। সংগ্রহের তারিখ ২০২২-০৮-৩০।  "Alkarate from Macleods: Disodium Hydrogen Citrate"। drugsupdate.com। ২৫ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০২৩।  PubChem। "Disodium citrate"। pubchem.ncbi.nlm.nih.gov (ইংরেজি ভাষায়)। সংগ্রহের তারিখ ২০২২-০৮-৩০।  PubChem। "Disodium citrate"। pubchem.ncbi.nlm.nih.gov (ইংরেজি ভাষায়)। সংগ্রহের তারিখ ২০২২-০৯-১৯।  "OTC Treatment"। ২০১৮-০৭-২৮ তারিখে মূল থেকে আর্কাইভ করা। সংগ্রহের তারিখ ২০১৬-০৪-১৯।  "Disodium Hydrogen Citrate Syrup"। labeling.pfizer.com। সংগ্রহের তারিখ ২০২২-০৯-২৬।
নাইট্রোজেন ট্রাইব্রোমাইড

নাইট্রোজেন ট্রাইব্রোমাইড একটি রাসায়নিক যৌগ যার রাসায়নিক সংকেত NBr3 । বিশুদ্ধ অবস্থায় এটি অত্যন্ত বিস্ফোরক। এমনকি −১০০ ডিগ্রি সেলসিয়াস তাপমাত্রাতেও। এই কারণে ১৯৭৫ সাল পর্যন্ত এই ষৌগটিকে আলাদা করা যায়নি। এটি দেখতে গাঢ় লাল রঙের এবং উদ্বায়ী কঠিন পদার্থ। বিসট্রাইমিথাইলসিলাইলব্রোমামিন জৈব যৌগের সাথে ব্রোমিন মনোক্লোরাইডের বিক্রিয়া করে সর্বপ্রথম নাইট্রোজেন ট্রাইব্রোমাইড প্রস্তুত করা হয়েছিল। এই বিক্রিয়াটি −৮৭ ডিগ্রি তাপমাত্রায় করাা হয়। এই বিক্রিয়ায় উপজাত হিসাবে ট্রাইমিথাইলসিলাইল ক্লোরাইড উৎপন্ন হয়। বিক্রিয়াটি নিচে দেওয়া হলো: (Me3 Si)2 NBr + 2 BrCl → NBr3 + 2 Me 3SiCl যেখানে "Me" একটি মিথাইল গ্রুপ। নাইট্রোজেন ট্রাইব্রোমাইড −৮৭ ডিগ্রি সেলসিয়াস তাপমাত্রায় ডাইক্লোরোমেথেন দ্রবণে অ্যামোনিয়ার সাথে বিক্রিয়া করে NBrH2 উৎপন্ন করে। NBr3 + 2 NH3 → 3 NH2 Br এটি −৮৭ ডিগ্রি সেলসিয়াস তাপমাত্রায় ডাইক্লোরোমিথেন দ্রবণে আয়োডিনের সাথেও বিক্রিয়া করে লাল-বাদামী রঙের কঠিন পদার্থ NBr2 I তৈরি করে। উৎপন্ন যৌগটি −২০ ডিগ্রি সেলসিয়াস তাপমাত্রা পর্যন্ত স্থিতিশীল। NBr3 + I2 → NBr2 I + IBr Lide, David R. (১৯৯৮), Handbook of Chemistry and Physics (87 সংস্করণ), Boca Raton, Florida: CRC Press, পৃষ্ঠা 4–73, আইএসবিএন 0-8493-0594-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Greenwood, N. N.; Earnshaw, A. (১৯৯৭)। Chemistry of the Elements (2nd সংস্করণ)। Butterworth-Heinemann। আইএসবিএন 0080379419। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Matyáš, Robert; Pachman, Jiří. (২০১৩)। Primary explosives। Berlin: Springer। পৃষ্ঠা 294। আইএসবিএন 978-3-642-28436-6। ওসিএলসি 832350093। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অসমিয়াম(III) ব্রোমাইড

অসমিয়াম(III) ব্রোমাইড একটি অজৈব যৌগ যার রাসায়নিক সংকেত OsBr 3 । এই যৌগটি অসমিয়াম ট্রাইব্রোমাইড নামে বেশি পরিচিত। বায়ুশূন্য অবস্থায় বা পরিবেশে অসমিয়াম টেট্রাব্রোমাইডকে গরম করলে এটি ভেঙ্গে গিয়ে ব্রোমিন বের হয় ও সেই সঙ্গে অসমিয়াম ট্রাইব্রোমাইড তৈরি হয়। বিক্রিয়াটি এই রকম : 2OsBr4 → 2OsBr3 + Br2 এই যৌগটি গাঢ়-ধূসর রঙের স্ফটিক গঠন করে। এটি জলে অদ্রবণীয়। "Osmium Bromide"। American Elements। সংগ্রহের তারিখ ১৯ এপ্রিল ২০২৩।  "Osmium (III) Bromide, OsBr3"। matweb.com। সংগ্রহের তারিখ ১৯ এপ্রিল ২০২৩।  Lide, David R. (১৯ জুন ২০০৩)। 1998 Freshman Achievement Award (ইংরেজি ভাষায়)। CRC Press। পৃষ্ঠা 4-79। আইএসবিএন 978-0-8493-0594-8। সংগ্রহের তারিখ ১৯ এপ্রিল ২০২৩।